הוועדה המשותפת לוועדת הכספים ולוועדת החינוך והתרבות, כנסת 16, פרוטוקול מספר 3, 2004-07-19 10:30

אברהם הירשזון: בוקר טוב, חברות וחברי הכנסת, אורחות ואורחים נכבדים, אני מבקש לפתוח את הישיבה של הוועדה המשותפת לכספים וחינוך.

אברהם הירשזון: אני מבקש לדעת אם כל הנוכחים פה הם חברי הוועדה המשותפת.

רשף חן: אני מחליף את אילן שלגי.

מוחמד ברכה: אני לא יודע אם אני חבר.

טמיר כהן: מוחמד ברכה חבר הוועדה.

בנימין אלון: אני מחליף את נודלמן.

אברהם הירשזון: כולם פה.

אברהם הירשזון: היה דיון בוועדת הכספים בישיבה הקודמת בנושא חוק ההזנה – בוועדה המשותפת – והגישו רוויזיה.

אברהם הירשזון: חבר הכנסת נהרי הגיש את הרוויזיה, והיום אנחנו מצביעים על הרוויזיה.

משה גפני: רוויזיה על מה שהתקבל או שלא התקבל?

אברהם הירשזון: על מה שהתקבל ולא התקבל.

אברהם הירשזון: מי שבעד, הוא בעד הרוויזיה.

אברהם הירשזון: מי שנגד, הוא נגד הרוויזיה.

משה גפני: אני מבקש לעשות הפרדה.

משה גפני: אני אמרתי גם בישיבה הקודמת כשלא היית, אדוני היושב ראש, אני תומך בשני החוקים.

משה גפני: לכן אני מבקש שהצעת החוק של רוחמה אברהם תישאר, לכן אני מתנגד לרוויזיה.

משה גפני: אני רוצה שהצעת החוק של יולי תמיר תעלה, לכן אני בעד הרוויזיה.

אברהם הירשזון: אני לא מקיים דיון.

משה גפני: אני מבקש להפריד.

אברהם הירשזון: אני מבקש לדעת על מה היתה הרוויזיה.

טמיר כהן: על שני החוקים.

משה גפני: היתה הצבעה אחת על החוק של רוחמה אברהם, תמכתי בה, וזה אני מבקש לדחות את הרוויזיה.

משה גפני: היתה הצבעה על החוק של יולי תמיר, שזאת הצבעה אחרת, היא נפלה, ועל זה יש רוויזיה, לכן פה אני בעד הרוויזיה.

רוני בריזון: אם תתקבל הרוויזיה, תוצבענה ההצעות מחדש.

רוני בריזון: אבל רוויזיה יש רק אחת, לא שתיים.

אברהם הירשזון: גברתי היועצת המשפטית, בישיבה הקודמת שאני לא הייתי בה הגיש חבר הכנסת – בנושא חוק ההזנה – נהרי רוויזיה.

אברהם הירשזון: גפני, תנמק את נימוקיך, בבקשה, אדוני.

משה גפני: יש שתי הצעות חוק שהיו על סדר היום של הוועדה המשותפת – אחת הצעת חוק של חברת הכנסת רוחמה אברהם ואחת של יולי תמיר ואחרים.

משה גפני: היו הצבעות נפרדות כמו שצריך להיות, אבל מכיוון שהוועדה לא הגיעה להסכמה לאחד את שני החוקים, כפי שאני חשבתי, היו שתי הצבעות; אחת הצבעה על הצעת החוק של רוחמה אברהם, ההצעה התקבלה.

משה גפני: השנייה היתה הצבעה על ההצעה של יולי תמיר, והחוק לא התקבל בוועדה.

משה גפני: ביקש חבר הכנסת משולם נהרי רוויזיה על שתי ההצבעות.

משה גפני: אני- -

משולם נהרי: ביקשתי על שני החוקים.

משה גפני: אני מבקש שתי הצבעות, כפי שמחייב התקנון.

אברהם הירשזון: גברתי, אני רוצה לשאול; אני מצביע בעד הרוויזיה של נהרי קודם כל?

שגית אפיק: כן.

אברהם הירשזון: אם הרוויזיה תתקבל, זה סיפור אחד.

אברהם הירשזון: אם היא לא תתקבל- -

משה גפני: לא צריך שתי הצבעות?

שגית אפיק: צריך שתי הצבעות; קודם כל, האם הרוויזיה תתקבל.

שגית אפיק: אפשר לקיים את זה בפעמיים – האם הרוויזיה תתקבל לגבי הצעת החוק של יולי תמיר, האם היא תתקבל לגבי הצעת החוק של רוחמה אברהם.

שגית אפיק: אבל היא הוגשה כרוויזיה אחת.

אברהם הירשזון: מי בעד הרוויזיה של נהרי?

רוחמה אברהם-בלילא: רגע, נסים דהן, אתה לא יכול להצביע, כי אתה לא חבר בוועדה המשותפת.

אברהם הירשזון: 7 בעד.

אברהם הירשזון: מי נגד הרוויזיה?

אברהם הירשזון: 7 נגד.

אברהם הירשזון: הרוויזיה נפלה.

אברהם הירשזון: הישיבה בנושא הזה נעולה.